Hei! Det er Frank Lunde som snakker.
Nå skal vi se nærmere på en tilgjengelighetsfunksjon som heter AssistiveTouch.
Den er laget for operativsystemet iOS, som brukes til iPhone og iPad.
AssistiveTouch er en funksjon for den som bare kan ha ett trykkpunkt av gangen på skjermen.
Dvs. at man ikke klarer å trykke, eller dra og gjøre gester, med mer enn én finger -
- eller mer enn ett punkt på skjermen.
Det kan være en som bruker en munnpinne eller en pannepinne, -
- eller en Stylus som man holder i hånden, eller som er festet med en skinne på hånden.
AssistiveTouch finner vi i appen Innstillinger, som ligger nederst til venstre i docken min.
Når jeg åpner den kan jeg gå inn i menyen som heter Generelt, og velge "Tilgjengelighet".
"Tilgjengelighet" ligger litt nede i menyen.
Under overskriften "Interaksjon", ligger "AssistiveTouch".
Når AssistiveTouch er slått på, dukker det opp et svart punkt med en hvit sirkel inni.
Den viser at AssistiveTouch er aktiv.
Når jeg trykker på punktet, dukker det opp en meny som gir meg en del valg.
Disse valgene gjør det mulig å utføre handlinger jeg ville hatt problemer med -
- hvis jeg bare hadde ett trykkpunkt på skjermen, og kun hadde skjermen tilgjengelig.
Valgene kan redigeres - man kan velge hva man vil ha tilgjengelig.
Nederst i menyen står det "Hjem".
Det betyr at jeg ikke behøver å trykke på Hjem-knappen ved siden av skjermen; jeg kan trykke "Hjem" på skjermen.
Hvis jeg er inni en app, åpner AssistiveTouch, og trykker på "Hjem", dukker hjemskjermen opp.
I menyen til AssistiveTouch, kan du gjøre en rekke valg.
Vi har et valg som heter "Tilpass øverste menynivå...".
Her kan vi velge hvilke valgmuligheter vi skal ha i menyen som dukker opp i AssistiveTouch.
Dvs. denne menyen, som nå er identisk med det som står på skjermen.
La oss si jeg ikke ønsker å ha "Kontrollsenter" tilgjengelig.
Da kan jeg trykke på den - og velge noe annet i stedet.
F.eks. "Les opp skjerm".
Jeg kan velge hvor mange symboler jeg skal ha tilgjengelig.
Hvis man synes det er unødvendig med så mange som seks, -
- kan man ta så mange man synes er nødvendig.
Så velger man de viktige tingene.
Hjemskjermen er ganske viktig.
På den andre plassen kan vi ha Siri, som er en nyttig funksjon.
Når jeg nå trykker på min AssistiveTouch-knapp -
- har jeg bare de to valgene tilgjengelig.
"Tilpassede handlinger" gir oss muligheten til å gjøre mer med AssistiveTouch-knappen.
Ved "Enkelttrykk" står det "Åpne meny".
Det er fordi jeg ønsker at når jeg trykker én gang på AssistiveTouch-knappen, skal menyen vi nettopp så, komme opp.
Men kanskje jeg ønsker at andre til skal skje.
Her har vi en rekke med andre valg for hva som skal skje når vi trykker én gang på knappen.
Men jeg synes det er greit at vi åpner menyen med enkelttrykk.
Dobbelttrykk kan derimot være nyttig å bruke til noe annet.
Kanskje dobbelttrykk kan være nyttig til å aktivere Kontrollsenter.
Langt trykk kan være en veldig nyttig funksjon som heter "Knip".
Den bruker vi når vi skal zoome inn på en nettside, eller se nærmere på detaljer i et bilde.
Da kan det være nyttig å knipe.
De som har prøvd det vet at man må bruke to fingrer for å dra inn og ut.
Med "Knip" valgt, kan man gjøre det med én finger.
La oss teste disse funksjonene.
Vi trykker på AssistiveTouch-knappen og går til hjemskjermen.
Dobbelttrykk betydde altså "Kontrollsenter".
Sånn ser kontrollsenteret ut hos meg akkurat nå.
Vi trykker igjen på AssistiveTouch, og på "Hjem".
Og kommer tilbake til hjemskjermen.
Det lange trykket skulle vi bruke til å knipe med.
Vi kan gå inn på en nettside og trykke lenge på knappen.
Da får jeg opp disse to punktene.
Disse kan jeg dra dit jeg ønsker ved å ta tak i den midterste delen - den som ikke har en runding på seg.
Så kan jeg ta tak i en av rundingene og dra den ut.
Da zoomer jeg inn på de detaljene jeg vil se.
Jeg kan plassere den over bildet, og se nærmere på det.
Det var kort om AssistiveTouch.
En fin, enkel funksjon for den som har behov for det.
Kjenner du noen som har det - eller du har det selv - så gå inn, slå den på og prøv den ut.
Takk for oppmerksomheten!